Þessi pistill birtist fyrst á heilraedi.blogspot.com 19. nóvember 2010 Það er fátt eins gott fyrir andlega heilsu okkar og útivist og hreyfing . Við það eykst blóðstreymi til útlima og húðar , tíðni og kraftur hjartsláttar örvast , sömuleiðis tíðni og dýpt öndunar , og blóðþrýstingurinn hækkar . Þannig að þó blóðþrýstingur aukist alltaf við áreynslu , þá eykst hann mun minna hjá vel þjálfuðum manni en hjá kyrrsetumanni sem skyndilega reynir á sig . Þar að auki veldur þjálfunin því að blóðþrýstingur í hvíld verður lægri en hjá kyrrsetumanninum . Þolþjálfun getur linað kvíða og mildað depurð þeirra þunglyndu . Þar að auki líður okkur betur líkamlega sem andlega þegar við komumst í betra form . Með auknu þreki og þoli verðum við sjálfsöruggari , og sjálfstraustið eflist .